Narko-bos Darko Šarić, koji je uhapšen u Južnoj Americi, jutros je u pratnji specijalaca sleteo na beogradski aerodrom

1 / 4 Foto: Kurir

BEOGRAD - Novo lice starog narko-bosa!

Darko Šarić, narko-bos uhapšen u Latinskoj Americi, koji je jutros u pratnji specijalaca avionom sleteo na beogradski aerodrom, sada izgleda ovako!

Sudeći prema fotografijama, Šarić je donekle izmenio izgled i deluje znatno mlađe. Uhapšeni narko bos se u toku bekstva u kojem se nalazi od 2010, kada je za njim raspisana međunarodna poternica i od kada mu se gubi svaki trag, možda podvrgao i manjem hirurškom zahvatu u kojem je dobio "novo lice". Na fotografijama se vidi da mu je podbradak manji, jagodice mnogo punije, a deluje kao i da je presađivao kosu.

Osim što je preplanuo, čini se i da je redovno vežbao u teretani pošto izgleda mišićavije, krupnije i zategnutije.

Posle jutrošnje identifikacije u zgradi beogradske policije u Bulevaru despota Stefana, Šarić je sproveden u zgradu Specijalnog suda u Ustaničkoj gde će biti saslušan i gde će mu potom biti određen pritvor.

Kurir